Чутей
Чутей, — Чăваш Енĕн Тăвай районĕнчи  ял.

Тавралăхĕ

Халăх йышĕ, ял тытăмĕ
2010-мĕш  çулхи çыравпа ялта 612 çын, çав шутра 285 арçын, 327 хĕрарăм пурăннă.

Тавралăхĕ
Ял витĕр Аслă çырма юхать, ялтан кăртăрарах Киремет çырми, çурçĕререх Хăмăшлă вырнаçнă.

Кун-çулĕ 
Чутей ялĕ питĕ авалхи ял шутланать. Ятне тĕне кĕмен Чутей чăвашран пулса кайнă. Вăл ку вырăна Сĕве юханшывĕ хĕрринчен Хусан ханлăхĕ вăхăтĕнчех куçса килнĕ. Çапла 1565-1568 çулсенче иртернĕ халăх çыравĕсем тăрăх Атăлăн сылтăм енче 198 ял кăна пулнă. Вĕсен шутĕнче Чутей ялне те ассăннă пулнă. 1858 çулта 82 килте кунта 578 çын пурăннă. 1913 çулта вара кунта 175 кил шутланнă.

Ялти чиркĕве 1888 çулта хăпартнă. 1891 çулта чиркĕве Христос çуралнă ячĕпе сăвапланă, тăррине тимĕрпе витнĕ пулнă.

1927 çулчен ял Çĕрпӳ уесне кĕнĕ. 1925 çулхи чӳк уйăхĕн 9-мĕшчен Кив Тепит вулăсне, кайран, 1927 çулчен, Тĕмер вулăсне кĕнĕ. 

1927 çулхи юпа уйăхĕн 1-мĕшĕнче Канаш районне кĕнĕ. 1935 çулхи пуш уйăхĕн 1-мĕшĕ хыççăн Тăвай районне, 1962 çулхи раштав уйăхĕн 20-мĕшĕ хыççăн Канаш районне кĕнĕ. 1965 çулхи чӳк уйăхĕн 3-мĕшĕ хыççăн халиччен Тăвай районне кĕрет.

Паллă çынсем
 Яклашкин Морис Николаевич, хор дирижёрĕ, вĕрентӳçĕ.
 Шамбулина Алина Валерьевна — чăваш журналисчĕ.
 Казаков Николай Нилович — композитор, Чăваш патшалăх филармонин директорĕ.

Вуламалли

Асăрхавсем

Каçăсем
Чăваш Ен пурăнан вырăнсем
 Чăваш энциклопедийĕ

Чăваш Енри Тăвай районĕн ялĕсем